Čo všetko kryje povinné zmluvné poistenie?
Ako poistený máte z poistenia zodpovednosti právo, aby za váspoisťovňa nahradila poškodenému uplatnené a preukázané nároky na náhradu: 
škody na zdraví a nákladov pri usmrtení,
škody vzniknutej poškodením, zničením, odcudzením alebo stratou veci,
účelne vynaložených nákladov spojených s právnym zastúpením,
ušlého zisku.
Rozsah PZP je stanovený zákonom a nie je možné ho meniť. Často si však k nemu môžete v jednom balíku objednať aj havarijné poistenie, ktorým rozsah poistenia rozšírite aj o škody, ktoré boli spôsobené vám.  
Povinné zmluvné poistenieVypočítajte mi to
V zákone o PZP sú definované dva limity poistného plnenia, ktoré predstavujú najvyššiu hranicu poistného plnenia poisťovateľa pri jednej škodovej udalosti:  
5 240 000 eur za škody na zdraví a nákladov pri usmrtení,
1 050 000 eur za škody vzniknutej poškodením, zničením, odcudzením alebo stratou veci, bez ohľadu na počet poškodených.
Niektoré poisťovne ponúkajú aj vyššie ako zákonom stanovené limity- napríklad až 10 000 000 eur pre škody na zdraví a 6 000 000 pre škody na majetku. Limity poistného plnenia musia byť uvedené v poistnej zmluve. 
Povinné zmluvné poistenieVypočítajte mi to